hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Շենգավիթի թաղապետը հավաքել է մանկապարտեզների տնօրեններին և ոստիկանների է կանչել | Forrights.am
Երկու օր առաջ, երեկոյան տարօրինակ միջադեպ է տեղի ունեցել Շենգավիթի թաղապետարանում: Թաղապետ Ռազմիկ Մկրտչյանը հրավիրել է ժողովի համայնքի բոլոր մանկապարտեզների տնօրեններին, հրահանգելով, որ իրենց հետ բերեն սննդամթերքի մուտք ու ելքի գրանցամատյանները:
Այնուհետև Շենգավիթի թաղապետարան են եկել ոստիկաններ և պահանջել են, որ տնօրենները հանձնեն իրենց բոլոր գրանցամատյանները, ապա առգրավել են դրանք:
Forrights.am-ի հարցին, թե ինչու էր իրենց հրահանգված մատյաններով գալ ժողովի, նա պատասխանեց. «Ասել էր՝ խախտումներ եք անում, բոլորիդ մատյանները բերեք, նայեմ, հարց կա դրանց հետ կապված: Երևի, դա պետք էր, որ բոլորին մի տեղ հավաքի, ոստիկաններն էլ եկան, վերցրեցին մատյանները, արձանագրություն կազմեցին: Ասում էին՝ կասկածում ենք, որ անազնիվ բաներ եք արել»:
Տեղեկությունները ճշտելու համար, զանգահարեցինք Շենգավիթի թաղապետ Ռազմիկ Մկրտչյանին: Նա հերքեց տեղեկությունը, թե ինքն է կանչել ոստիկաններին, սակայն չթաքցրեց, որ եղել է նման հանդիպում: Ահա, ինչպես է ներկայացնում կատարվածը Շենգավիթի թաղապետը:
«Նախ և առաջ, այդ հանդիպումը նախօրոք պլանավորված եղել է, և ուղիղ կապել նրա հետ, որ  մենք գրանցամատյաններ ենք իրենցից վերցրել, ճիշտ չի լինի: Որովհետև այդ հանդիպման ընթացքում նոր ի հայտ է եկել, որ հարկավոր է գրանցամատյանները վերցնել, և դա արել է ոստիկանությունը: Այդ ամենը’ պարզ ասենք, տեղի է ունեցել Շենգավիթ վարչական շրջանի  վարչական շենքում: Ոստիկաններն իրենք են եկել ու արձանագրություն են կազմել»: Բայց ինչու՞: Այս հարցին թաղապետը պատասխանեց. «Կասկածեր կան, որ չարաշահումներ են եղել, և ոստիկանները տարել են մատյանները ստուգումների: Ստեղ արտառոց բան չկա: Եթե պարզվի, որ ոչ մի բան չկա, մենք ուրախ կլինենք, որ երեխաները նորմալ սնունդ են կերել, և մանկապարտեզների տնօրեններն էլ ուրախ կլինեն, որ ոչ մի խնդիր չկա»:
Բայց տնօրենները վախեցած էին: «Դե, կարող է և առաջին անգամն էր, որ ոստիկաններն են միջամտում: Նման բան, որքան հիշում եմ, չէր եղել, և սա կարող էր զարմանալու տեղիք տալ։ Հանդիպումը տևել է, երևի, թե երեք ժամ, չեմ բացառում, բայց ժամը տասը միաժամանակ հերքում եմ: Այդ ժամին բացառում եմ, որ վարչական շենքում մարդ լիներ: Մեր աշխատողները մնացել են: Առգրավումը եղել է բոլորի ներկայությամբ: Ես ինքս շենքից դուրս եմ եղել, երբ որ եկել են ոստիկանները», — պատմում է թաղապետը:  Հետո նա, իր իսկ խոսքերով, մոտեցել է տնօրեններին և ասել է նրանց. «Ի՞նչ խնդիր կա: Եթե խնդիր չկա, հանգիստ եղեք, իսկ եթե խնդիր ունեք, ցավում եմ ուղղակի Ձեր համար: Կարևոր է, որ երեխաները ճիշտ սնվեն: Մեզ վստահել են երեխաների օրվա մեծ մասը, և մենք պատասխանատու ենք, որ այդ երեխան ճիշտ սնվի»:
Այսպես ահա, “օպերատիվ”գործողությունները մեր կենցաղի, աշխատանքային առօրյայի մասն են դարձել: Դրանք պետք է ոչ մեկի չվախեցնեն, ոչ մեկի չզարմացնեն, ու ամեն աշխատակից վերադասի աշխատասենյակը մտնելով, պետք է պատրաստ լինի, որ այնտեղ նրան սպասում է ոստիկանը:
Որքան էլ զարմանալի է, ոստիկանությունը չի հաստատում Շենգավիթի թաղապետ Մկրտչյանի խոսքը: Պարզվում է, հենց նա է գրություն ուղարկել ոստիկանություն: Այս կառույցի լրատվության վարչությունից միջադեպի կապակցությամբ պարզաբանում ստացանք. «Թաղապետարանից գրություն է ստացվել ոստիկանության Շենգավիթի բաժին, որ կասկածներ կան`իրենց ենթակայությամբ գերծող մանկապարտեզներում վարվող փաստաթղթերում կեղծիքների վերաբերյալ: Նյութեր են նախապատրաստվում».
Միջադեպն այս վերջին օրերին մանկապարտեզների վերահսկման խստացումների հետևանքն է: Երևանի տարբեր մանկապարտեզերում ստուգումներ են իրականացվում, իսկ  փետրվարի 7-ին Երևանի փոխքաղաքապետ Տիգրան Վիրաբյանն էր իր մոտ հրավիրել հանրակրթության վարչության և վարչական շրջանների համապատասխան ստորաբաժանումների ղեկավարներին:
Ժողովի ժամանակ նա նշել է, որ որոշ մանկապարտեզներ անակնկալ այցի ժամանակ արձանագրել է թերացումներ, հրահանգել է հետևել մատակարարվող սննդի որակին, ժամկետներին, պահպանման պայմաններին և զգուշացրել է, որ անօրինական ցանկացած գործողություն կպատժվի:
Նախորդ նյութըՉորս զինծառայողներ մնացել են ձնահյուսի տակ. երեքը՝ մահացել են
Հաջորդ նյութըԱրցախում զինծառայող է հանկարծամահ եղել
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա կալանավորվել է
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք համայնքների տեղանունների ադրբեջաներեն տարբերակները
Նախաձեռնվել է քրեական վարույթ՝ հակառակորդի կողմից երեք զինծառայողի սպանության դեպքի առթիվ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.